מונטי הול

מונטי הול (הלפרין) (באנגלית: Monte "Monty Hall" Halperin; 25 באוגוסט 1921 – 30 בספטמבר 2017) היה מנחה טלוויזיה ורדיו יהודי-קנדי, שהתגורר בארצות הברית החל מ-1955. התפרסם בעיקר כשהנחה את שעשועון טלוויזיה בשם "Let's Make a Deal" (בגרסה הישראלית נקרא "עשינו עסק"), שבו היה על המתחרים לבחור בווילון אחד מתוך שלושה, שמאחוריו הסתתר פרס.

ביוגרפיה
הול נולד בשם מונטֶה הלפרין בוויניפג שבפרובינציית מניטובה שבקנדה להורים יהודיים: מוריס הלפרין ורוז לבית רוּזן. הוא בוגר תואר ראשון בכימיה וזואולוגיה מאוניברסיטת מניטובה. בזמן הלימודים הוא החל להשתתף במחזות זמר ולאחר סיום לימודיו עבר לטורונטו שם עבד כזמר ושחקן. 

בשנת 1955 הוא עבר לניו יורק והחל להופיע בתוכנית רדיו של רשת NBC. 

בשנת 1960 עבר להוליווד והחל להופיע בשעשועונים של CBS. בין השנים 1963 ל־1976 הנחה את התוכנית Let's Make a" Deal".

בשנת 1973 זכה לכוכב בשדרת הכוכבים בהוליווד. בשנת 2013 הוענק לו פרס אמי על מפעל חיים.

היה נשוי למפיקה מרילין פלוטל. לזוג היו שתי בנות ובן.

על שמו קרויה בעיית מונטי הול, בעיה מתמטית שנדמית פשוטה אך הפילה בפח גם מתמטיקאים מנוסים.

קישורים חיצוניים

 
 
 Dennis Hevesi, Monty Hall, Co-Creator and Host of ‘Let’s Make a Deal,’ Dies at 96, הניו יורק טיימס, September 30, 2017 (נקרולוג)

מנחי טלוויזיה קנדים
מנחי טלוויזיה יהודים
שדרני רדיו וטלוויזיה אמריקאים
שדרני רדיו וטלוויזיה יהודים
בוגרי אוניברסיטת מניטובה
אישים שהונצחו בשדרת הכוכבים של הוליווד: טלוויזיה
אישים הקבורים בבית הקברות הילסייד ממוריאל פארק
קנדים ממוצא רוסי
קנדים שנולדו ב-1921
קנדים שנפטרו ב-2017